- Hindi News
- National
- साक्षर भारत कार्यक्रम: समतुल्यता में पांचवीं परीक्षा उत्तीर्ण बैठ सकेंगे आठवीं परीक्षा में
साक्षर भारत कार्यक्रम: समतुल्यता में पांचवीं परीक्षा उत्तीर्ण बैठ सकेंगे आठवीं परीक्षा में
साक्षर भारत कार्यक्रम के तहत कक्षा तीसरी तक की दक्षता रखने वाले नवसाक्षर जिनकी आयु 15 वर्ष से अधिक हो एवं 15 वर्ष से अधिक उम्र के शाला त्यागी के लिए समतुल्यता कार्यक्रम के तहत् 5 वीं की परीक्षा उत्तीर्ण कर ली गई है तथा साथ ही ऐसे शाला त्यागी, जिन्होंने कक्षा 8वी उत्तीर्ण नहीं किया है। वे भी समतुल्यता कार्यक्रम के तहत 15 वर्ष से अधिक उम्र होने पर कक्षा 8 वीं की परीक्षा में सम्मिलित हो सकते है। समतुल्यता परीक्षा 2015-16 में आयोजन के लिए मुख्य कार्यपालन अधिकारी जिला पंचायत जशपुर सभी सीईओ, बीईओ एवं बीआरसी को निर्देश जारी किए गए हैं।
जिला लोक शिक्षा समिति से प्राप्त जानकारी के अनुसार समतुल्यता परीक्षा में सम्मिलित होने हेतु निर्धारित शुल्क 5वी हेतु 40 रू तथा 8वी हेतु रू होगा। परीक्षार्थी को आवेदन के साथ शुल्क भी देना होगा। समतुल्यता के शिक्षार्थी ग्राम पंचायत स्तर पर प्रेरक के माध्यम से अपना आवेदन प्रस्तुत करेंगे।समतुल्यता के तहत् आयोजित होने वाली परीक्षा हेतु प्रेरक के अतिरिक्त संबंधित ग्राम प्रभारी शिक्षक के समक्ष भी समतुल्यता शिक्षार्थी अपना आवेदन निर्धारित शुल्क के साथ अंतिम तिथि के पूर्व जमा कर सकेंगे ।आवेदक को आवेदन पत्र में अपना नवीनतम फोटोग्राफ्स पासपोर्ट साइज का चस्पा करना होगा, तथा साथ ही एक अतिरिक्त फोटोग्राफ्स भी प्रवेश पत्र हेतु देना होगा। समतुल्यता परीक्षा में सम्मिलित होने वाले शिक्षार्थियों को 10रू के स्टाम्प पेपर पर इस आशय एक शपथ पत्र देना होगा कि वे पूर्व मे 5 वीं अथवा 8 वीं की परीक्षा उत्तीर्ण नहीं कर पाए हैं।समतुल्यता की परीक्षा हेतु प्रत्येक संकुल केन्द्रों में परीक्षा केन्द्र की स्थापना की जावेगी परंतु 25 परीक्षार्थी से कम होने पर उन्हें निकट के संकुल केन्द्रों में स्थानांतरित किया जा सकेगा। समतुल्यता परीक्षा के दिन जिले के राजपत्रित अधिकारियों के द्वारा मॉनिटरिंग का कार्य किया जाएगा ताकि संपूर्ण परीक्षा का निरीक्षण किया जा सके। प्रश्न उत्तर मूल्यांकन विकासखंड स्तर पर विकास खण्ड शिक्षा अधिकारी एवं खण्ड शिक्षा अधिकारी के नेतृत्व में होगा। उत्तर पुस्तिका के मूल्यांकन हेतु निर्धारित दर-5वीं हेतु 1.50 रू तथा 8वीं हेतु 2.00 रू होगा।समतुल्यता परीक्षा हेतु निर्धारित शुल्क 5वी हेतु 40रू तथा 8वीं हेतु 80रू है परंतु विशेष परिस्थिति में समिति द्वारा, शुल्कों में परिवर्तन अथवा शुल्क में छूट भी दिया जा सकेगा।समतुल्यता से संबंधित आवेदन पत्र, नॉमिनल रोल इत्यादि, विकासखण्ड़ शिक्षा अधिकारी के मार्गदर्शन में विकासखण्ड़ कार्यक्रम समन्वयकों द्वारा ग्राम प्रधान शिक्षक अथवा प्रेरक को वितरित कर आवश्यक कार्यवाही सुनिश्चित की जाएगी। प्राप्त आवेदन पत्रों को संकलित कर ग्राम प्रभारी शिक्षक अथवा प्रेरक विकासखंड शिक्षा अधिकारी के कार्यालय में प्रेषित करेंगे। विकासखंंड शिक्षा अधिकारी संकुलवार प्राप्त सूची को संकलित कर एक प्रति जिला परियोजना अधिकारी साक्षर भारत और दूसरी प्रति जिला शिक्षा अधिकारी के कार्यालय में प्रेषित करेंगे। समतुल्यता की परीक्षा के नोडल अधिकारी, जिला परियोजना अधिकारी साक्षर भारत होंगे। कक्षा 5वीं एवं 8वीं हेतु निर्धारित पाठ्यक्रम एवं दक्षता को ध्यान में रखते हुए प्रश्न पत्र विषयवार तैयार कराने की संपूर्ण जिम्मेवारी जिला परियोजना अधिकारी साक्षर भारत की होगी तथा वे ही गोपनीय ढंग से उनका मुद्रण कराने हेतु जिम्मेदार होंगे। परीक्षा केन्द्र वार गोपनीय लिफाफा प्रेषित करने का दायित्व नोडल अधिकारी का होगा। संबंधित आवेदकों का प्रवेशपत्र निर्धारित समय सीमा (परीक्षा तिथि) से 10 दिन पूर्व प्रेषित कराए जाने की जिम्मेदारी जिला परियोजना अधिकारी की होगी। समस्त विकासखंड शिक्षा अधिकारियों को गोपनीय सामाग्री एवं प्रवेश पत्र इत्यादि नोडल अधिकारी उपलब्ध कराएंगे।मूल्यांकित परीक्षाफल पत्रक पॉच सेट में तैयार होगा एक सेट जिला शिक्षा अधिकारी के समक्ष विकासखंड शिक्षा अधिकारी प्रस्तुत करेंगे। द्वितीय प्रति जिला परियोजना अधिकारी साक्षर भारत तृतीय प्रति विकासखण्ड शिक्षा अधिकारी कार्यालय में ,चतुर्थ प्रति सहायक विकासखण्ड़ शिक्षा अधिकारी एवं पांचवी प्रति विकासखण्ड परियोजना अधिकारी साक्षर भारत के पास सुरक्षित रखा जावेगा। परीक्षाफल पत्रक के आधार पर जिला शिक्षा अधिकारी परीक्षा परिणाम घोषित करेंगे। केन्द्राध्यक्षों हेतु न्यूनतम राशि केन्द्र व्यय हेतु नोडल अधिकारी विकासखण्ड शिक्षा अधिकार के माध्य से उपलब्ध करायेंगे। आवेदन पत्र जमा करने की अंतिम तिथि का निर्धारण जिला स्तर से किया जायेगा। गोपनीय सामग्री का प्रेषण की संपूर्ण जिम्मेदारी जिला स्तर की होगी। समतुल्यता परीक्षा का आयोजन की तिथि का निर्धारण राज्य के निर्देशानुसार निर्धारित तिथि की जावेगी। प्रश्न उत्तर पुस्तिका मूल्यांकन विकास खण्ड स्तर पर होगा। परीक्षा परिणाम की घोषणा जिला शिक्षा अधिकारी द्वारा होगी।
tgl_Latn sot_Latn hin_Deva hin_Deva hin_Deva hin_Deva